[{"text_idx": "#000000", "text": "Roheu\u0308lemineku ja biomajanduse arendamiseks saab taotleda investeeringutoetust"}, {"text_idx": "#000002", "text": "Maaeluminister Urmas Kruuse leiab, et peame va\u0308hendama so\u0303ltuvust va\u0308lismaistest taastumatutest ressurssidest ja kasutama rohkem enda taastuvaid bioressursse. \u201eIga seade vo\u0303i uus tehnoloogia, mis aitab taastuvaid bioresursse paremini kasutada, toob rohkem kasu ettevo\u0303tjale ja va\u0308hendab samal ajal kliimajalaja\u0308lge,\u201c u\u0308tles maaeluminister Urmas Kruuse."}, {"text_idx": "#000003", "text": "Maaeluminister lisas, et toetust saab kasutada ka bioja\u0308a\u0308tmete ja ko\u0303rvalsaaduste va\u0308a\u0308rindamiseks. \u201eTa\u0308nases energiakriisis on eriti oluline, et leiame alternatiive, kuidas energiat toota. Kodumaine biogaas on u\u0308ks vo\u0303imalik lahendus, mis aitab kaasa kriisi leevendamisse,\u201c ra\u0308a\u0308kis Urmas Kruuse."}, {"text_idx": "#000005", "text": "Toetus on suunatud ettevo\u0303tete rohepo\u0308o\u0308rde eesma\u0308rkide ta\u0308itmisele. Eesma\u0308rgiks on panustada bioressursi ko\u0303rgema majandusliku lisandva\u0308a\u0308rtuse andmisse, teadus- ja arendustegevuse vo\u0303imekusse ning innovatsioonivo\u0303imekuse kasvatamisse ning kasvuhoonegaaside heite va\u0308hendamisse. Toetuse alla kuuluvad ka bioressursside, sealhulgas ko\u0303rvalsaaduste ja bioja\u0308a\u0308tmete, to\u0308o\u0308tlemiseks vajalike ehitise ehitamise ja seadmete soetamise vo\u0303i va\u0308ljavahetamise kulud."}, {"text_idx": "#000006", "text": "Rahastus tuleb taasterahastust Next Generation EU, mille maht on 750 miljardit eurot. Taasterahastu eesma\u0308rk on toetada reforme ja investeeringuid, mis on vajalikud majanduse pikaajaliseks taastumiseks, majanduse ja sotsiaalse vastupidavuse suurendamiseks ning rohe- ja digiu\u0308leminekuks. Eesti taastekavas on ettevo\u0303tete rohepo\u0308o\u0308rdeks planeeritud kokku ligikaudu 220 miljonit eurot."}, {"text_idx": "#000007", "text": "Eesti taimekasvatajad said eelmisel aastal..."}, {"text_idx": "#000009", "text": "Po\u0303llumajandusliku ko\u0303rghariduse tagamine ei ole..."}, {"text_idx": "#000011", "text": "Eestlaste po\u0303drapea to\u0303mbas messi eelpa\u0308eval..."}, {"text_idx": "#000015", "text": "EPKK seisab soodsa ettevo\u0303tluskeskkonna kujundamise ja vo\u0303rdsete konkurentsitingimuste eest Eesti po\u0303llumajandustootjate, po\u0303llumajandussaaduste to\u0308o\u0308tlejate, metsa- ja maamajandusettevo\u0303tjate stabiilseks arenguks.Loe la\u0308hemalt >"}]